Christ's College, Cambridge

Christ's College este un colegiu constituent al Universității din Cambridge. Colegiul avea în 2009 un număr de aproximativ 450 de studenți la cursurile universitare și 170 de studenți la cursurile postuniversitare. Colegiul a fost fondat de William Byngham în 1437 ca God's House. În 1505 colegiul a primit o nouă cartă regală, a înzestrat cu un fond substanțial de Lady Margaret Beaufort și și-a schimbat denumirea în Christ's College, devenind cel de-al doisprezecelea colegiu de la Cambridge care a fost fondat în forma sa actuală. Colegiul este renumit pentru educarea unora dintre cei mai faimoși absolvenți ai Universității Cambridge precum Charles Darwin și John Milton. În cadrul Universității Cambridge, Christ's College este cunoscut pentru faptul că are cele mai înalte standarde academice și un puternic sprijin didactic. El s-a aflat pe locul 1 în Tompkins Table (clasamentul colegiilor Universității din Cambridge) în perioada 1980-2006 și pe locul 3 din 2006 până în 2013, revenind pe locul 1 în 2018. Istoric Christ's College a fost fondat de William Byngham în 1437, ca God's House, pe un teren care a fost vândut curând pentru a permite extinderea King's College. Byngham obținut prima autorizație regală pentru God's House în iulie 1439. Colegiul a fost înființat pentru a acoperi lipsa de profesori la școlile secundare din Anglia, de la acea vreme, și a fost descris ca fiind „primul colegiu de instruire a profesorilor de școli secundare menționat în evidențe”. Locul inițial al God's House a fost predat în 1443 către King's College, iar în prezent aproximativ trei sferturi din King's College Chapel se află pe locul inițial al God's House. După ce i s-au acordat autorizația regală originală în 1439 și alte trei autorizații (două în 1442 și una în 1446) până în 1448 God's House a primit carta prin care colegiul a fost de fapt fondat. În această cartă regele Henric al VI-lea a fost numit ca fondator și în același an colegiul s-a mutat în locul unde se află în prezent. În 1505 colegiul a fost înzestrat de Lady Margaret Beaufort, mama regelui Henric al VII-lea, și i s-a dat numele Christ's College, probabil la sugestia duhovnicului ei, episcopul John Fisher. Creșterea numărului de studenți ai colegiului în secolul al XVII-lea a determinat construirea, în anii 1640, a clădirii Fellows' Building în ceea ce este cunoscut acum ca Second Court. Personalități Proctorii de la God's House 1439-1451 William Byngham 1451-1458 John Hurt 1458-1464 William Fallan 1464-1477 William Basset 1477-1490 Ralph Barton 1490-1505 John Sickling Absolvenți notabili Note Bibliografie Lloyd, A. H. (2010), The Early History of Christ's College, Cambridge: Derived from Contemporary Documents, Cambridge University Press, ISBN 1108008976 (prezintă istoria God's House, lucrare publicată inițial în 1934) Peile, John (2014), Biographical Register of Christ's College, 1505-1905: And of the Earlier Foundation, God's House, 1448-1505 (ed. reeditare), Cambridge University Press, ISBN 1107426049 Legături externe Official Christ's College website Christ's JCR website Christ's MCR website Christ's biennial May Ball Arhivat în 23 martie 2006, la Wayback Machine. Exhibition celebrating 400 years since the birth of John Milton Cambridge 2000 — Christ's College photographs